Voniarsky potok

**Voniarsky potok** je potok v regióne Zemplín v subregióne Horný Zemplín, na území vojenského obvodu Valaškovce a na území obcí Modra nad Cirochou a Kamenica nad Cirochou v okrese Humenné v Prešovskom kraji. Nachádza sa v geomorfologických celkoch Vihorlatské vrchy a  Beskydské predhorie a ústi do Cirochy. Má dĺžku  a je tokom VII. rádu. 
## Prameň
Voniarsky potok pramení v severozápadnej časti územia vojenského obvodu Valaškovce, v katastrálnom území Valaškovce-Sever, v lesnom extraviláne v , vo vzdialenosti  juhozápadne od vrchu Trislák so , v okrese Humenné v Prešovskom kraji. 
## Opis toku
Voniarsky potok tečie od prameňa juhozápadným smerom cez lesný extravilán územím vojenského obvodu Valaškovce v jeho katastrálnom území Valaškovce-Sever, esovite sa skrúca, mení smer na severozápad až sever, pravým brehom obteká les Lazy, v  opúšťa územie Valaškoviec a vteká na územie Modry nad Cirochou, v  priberá ľavostranný prítok Dielnický potok, ľavým brehom obteká úpätie lesa Polomná, ľavým brehom obteká pole Damková, vyteká z lesa do poľnohospodárskeho extravilánu, meandruje, preteká cez pasienok a pole Nad Topolinkami, v  vteká do juhovýchodného rohu intravilánu, preteká cez južnú časť intravilánu, ľavým brehom obteká športový štadión a školský závod stredného odborného učilišťa, v  priberá ľavostranný prítok Prievlakový potok, vteká do poľnohospodárskeho extravilánu, preteká cez lúku Panské lúky, v  podteká železničnú trať Humenné - Stakčín i cestu I/74 Humenné - Stakčín, tečie v kanalizovanom napriamenom koryte, pokračuje severozápadným smerom, v tesnej blízkosti obecnej hranice už na území Kamenice nad Cirochou v  vedľa ústia Dielnice ústi do Cirochy ako jej ľavostranný prítok. Cirocha ďalej ústi do Laborca (názov Dielnický potok v mape ZB GIS je nekorektne umiestený, na jeho mieste má byť Voniarsky potok). Voniarsky potok patrí do okresu Humenné v Prešovskom kraji. Pramení a preteká na území vojenského obvodu Valaškovce, ďalej tečie územím Modra nad Cirochou a ústi do vodného toku Cirocha v blízkosti obecnej hranice už na území obce Kamenica nad Cirochou. Vodný tok sa nachádza hornou časťou toku v geomorfologickom celku Vihorlatské vrchy v ich geomorfologickom podcelku Vihorlat a strednou a dolnou časťou toku v geomorfologickom celku Beskydské predhorie v jeho geomorfologickom podcelku Humenské podolie. Voniarsky potok má dva prítoky: Dielnický potok a Prievlakový potok. 

## Pôvod názvu
Názov vodného toku Voniarsky potok nemá jasný pôvod. Pôvod názvu má azda rovnakú motiváciu ako vodný tok Voňacie v povodí Hrona, ktorého názov vznikol z apelatíva voniaci, voňajúci, vydávajúci/ šíriaci vôňu podľa lúčnych kvetov najmä materinej dúšky. Slovom voniarsky po kombinácii so všeobecným podstatným menom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Voniarsky potok ako súčasť veľmi početnej skupiny názvov v slovenskej toponymii, najmä hydronymii. Názov vodného toku Voniarsky potok bol štandardizovaný v roku 1975. V množine slovenskej hydronymie vodných tokov hydronymum Voniarsky potok je jedinečným hydronymom (január 2026).
## Referencie

Kategória:Vodné toky v okrese Humenné
Kategória:Potoky na Slovensku 
Kategória:Vodné toky vo Vihorlatských vrchoch 
Kategória:Vodné toky v Beskydskom predhorí 
Kategória:Valaškovce (vojenský obvod)  
Kategória:Modra nad Cirochou  
Kategória:Kamenica nad Cirochou